b'\n_START_ARTICLE_\nNSV Utios\n_START_SECTION_\nIstorija\n_START_PARAGRAPH_\nNSV sukonstruotas Tuloje, CKIB SOO (\xd0\xa2\xd1\x83\xd0\xbb\xd1\x8c\xd1\x81\xd0\xba\xd0\xbe\xd0\xb5 \xd0\xa6\xd0\x9a\xd0\x98\xd0\x91 \xd0\xa1\xd0\x9e\xd0\x9e), 7-ojo de\xc5\xa1imtme\xc4\x8dio pabaigoje kaip pakaitalas pasenusiam sunkiajamm 12,7\xc2\xa0mm kalibro kulkosvaid\xc5\xbeiui D\xc5\xa0K. Tie patys konstruktoriai buvo k\xc4\x85 tik dalyvav\xc4\x99 7,62 mm universaliojo kulkosvaid\xc5\xbeio konkurse, kur\xc4\xaf laim\xc4\x97jo M. Kala\xc5\xa1nikovo kulkosvaidis._NEWLINE_NSV gamybai buvo organizuota nauja gamykla \xe2\x80\x9eMetalist\xe2\x80\x9c Uralske (Kazachstanas), kadangi Kovrovo ginkl\xc5\xb3 gamykla ZID buvo perkrauta. Gamyb\xc4\x85 Uralske organizavo daug patyrusi\xc5\xb3 ginklinink\xc5\xb3 in\xc5\xbeinieri\xc5\xb3 ir darbinink\xc5\xb3 i\xc5\xa1 Tulos, Kovrovo, I\xc5\xbeevsko ir kit\xc5\xb3 ginkl\xc5\xb3 gamybos centr\xc5\xb3. NSV gamyboje buvo panaudota daug tuometini\xc5\xb3 technologini\xc5\xb3 naujovi\xc5\xb3, kuri\xc5\xb3 iki tol \xc5\xa1auli\xc5\xb3 ginkl\xc5\xb3 gamyboje niekas nenaudojo. Pvz., grai\xc5\xbetvas dar\xc4\x97 elektrochemi\xc5\xa1kai, vamzd\xc5\xbeio kanal\xc4\x85 chromavo \xc4\x8diurk\xc5\xa1linio chromavimo technologija._NEWLINE_NSV kulkosvaid\xc5\xbeius pagal tank\xc5\xb3 T-72 licencijas gamino Bulgarijos, Indijos, Lenkijos ir Jugoslavijos gamyklos. Jugoslav\xc5\xb3 NSV versija vadinasi M87._NEWLINE__NEWLINE_Licencij\xc4\x85 tur\xc4\x97jo ir Iranas, bet ne\xc5\xbeinoma, ar jie geb\xc4\x97jo prad\xc4\x97ti NSV gamyb\xc4\x85._NEWLINE_Dabar Rusijoje NSV ima i\xc5\xa1stumti kulkosvaidis Kord, kuris ir buvo sukonstruotas NSV pakeisti, kadangi NSV buvo gaminamas Kazachstane. Pasidar\xc4\x97 sunkiau gauti atsargini\xc5\xb3 NSV dali\xc5\xb3 i\xc5\xa1 gamykl\xc5\xb3 Ukrainoje ir Kazachstane.\n_START_SECTION_\nNSVT\n_START_PARAGRAPH_\nNSVT (tankinis NSV)\xc2\xa0\xe2\x80\x93 identi\xc5\xa1kas NSV kulkosvaid\xc5\xbeiui, skiriasi tvirtinimo \xc4\xaftaisais. NSV paprastai \xc4\xaftaisomi ant tank\xc5\xb3 bok\xc5\xa1teli\xc5\xb3 kaip savigynos ir zenitinis kulkosvaidis. Ant tanko \xc4\xaftaisomas NSVT turi special\xc5\xb3 amortizuojant\xc4\xaf guol\xc4\xaf, elektrin\xc4\xaf nuleistuk\xc4\x85, horizontalaus ir vertikalaus taikymo mechanizmus ir kolimatorin\xc4\xaf taikikl\xc4\xaf.'